stanford-oval/wikipedia huggingface dataset:
Michael Schulte
Nuoruus

Schulte syntyi 30. huhtikuuta 1990 Dollerupissa, pienessä kunnassa lähellä Flensburgia. Hän kävi tanskalaista koulua nimeltä Duborg-Skolen  ja valmistui vuonna 2009. Myöhemmin hän suoritti siviilipalveluksensa.
Ura > 2012–2017: The Voice of Germany ja lukuisat julkaisut

Schulte aloitti uransa vuonna 2008 laittaen esille cover-versioita kuuluisista kappaleista Youtube-kanavalleen. Youtube-kanavansa kautta hän pystyi allekirjoittaa sopimuksen johtoryhmän kanssa ja aikanaan Weinstein Median kanssa.
Vuonna 2011 Schulte osallistui The Voice of Germany -kilpailun ensimmäiselle tuotantokaudelle. Hän koe-esiintyi Adelen kappaleella "Set Fire to the Rain" ja liittyi Rea Garveyn joukkueeseen. Schulte edistyi kilpailussa sijoittuen lopulta kolmanneksi voittajan Ivy Quainoon ja toiseksi tulleen Kim Sandersin jälkeen. Kilpailun jälkeen hän allekirjoitti sopimuksen saksalaisen levy-yhtiön Edel AG:n kanssa. Hänen debyyttialbuminsa Wide Awake julkaistiin vuonna 2012.
Ura > 2017–: Eurovision laulukilpailu 2018

29. joulukuuta 2017 Schulten ilmoitettiin olevan yksi kuudesta kilpailijasta Unser Lied für Lissabon -kilpailussa (Kilpailu, jossa valittiin Saksan vuoden 2018 euroviisuedustaja ja -kappale) kappaleella "You Let Me Walk Alone". Kappale julkaistiin myöhemmin 20. helmikuuta 2018. Finaalissa 22. helmikuuta Schulte sai täydet pisteet Euroviisuraadilta, kansainväliseltä raadilta ja yleisöääniltä ja näin ollen voitti kilpailun. Hän edusti Saksaa vuoden 2018 Eurovision laulukilpailussa kappaleella "You Let Me Walk Alone".
Diskografia > Albumit

| Nimi | Yksityiskohdat | Listasijoitus> GER  | Listasijoitus> AUT  | Listasijoitus> SWI  |
| --- | --- | --- | --- | --- |
| Wide Awake |  Julkaistu: 28. syyskuuta 2012  Levy-yhtiö: Very Us  Formaatit: CD, Digitaalinen lataus | 54 | — | — |
Diskografia > Singlet

| Single | Vuosi | Listasijoitus> GER  | Listasijoitus> AUT  | Listasijoitus> SWI  | Albumi |
| --- | --- | --- | --- | --- | --- |
| "Carry Me Home" | 2012 | 8 | 30 | 25 | Wide Awake |
| "Thoughts" | 2014 | — | — | — | Albumittomat singlet |
| "You Let Me Walk Alone" | 2018 | — | — | — | Albumittomat singlet |
Aiheesta muualla

Kuvia tai muita tiedostoja aiheesta Michael Schulte Wikimedia Commonsissa
Matti Koskela (salibandyn pelaaja)

| Henkilötiedot |
| --- | --- | --- |
Syntymäaika: 19. elokuuta 1987 (ikä 37)
Syntymäpaikka: Suomi
Pelipaikka: Hyökkääjä
Pituus: 179 cm
Paino: 68 kg
Seura
Seura: Nokian KrP
Pelinumero: 68
Matti Koskela (s. 19. elokuuta 1987) on suomalainen salibandyn pelaaja. Pelipaikaltaan hyökkääjä. Hän on tuttu kasvo Suomen nuorten salibandymaajoukkueessa. Hän pelaa Nokian KrP:ssa. Ennen siirtymistä Nokialle, hän edusti tamperelaista Classicia. Koskelalla on kaksi SM–hopeaa Classicin vuosilta.
Miguel Díaz-Canel

| Miguel Díaz-Canel |
| --- | --- |
 Díaz-Canel vuonna 2019.
Kuuban 19. presidentti
 19. huhtikuuta 2018 –  
Pääministeri:  Manuel Marrero
Varapresidentti:  Salvador Valdés Mesa
Edeltäjä:  Raúl Castro
Kuuban kommunistisen puolueen pääsihteeri
 19. huhtikuuta 2021 –  
Edeltäjä:  Raúl Castro
Kuuban ensimmäinen varapresidentti
 24. helmikuuta 2013 – 19. huhtikuuta 2018  
Presidentti:  Raúl Castro
Edeltäjä:  José Ramón Machado Ventura
Seuraaja:  Salvador Valdés Mesa
Henkilötiedot
Syntynyt: 20. huhtikuuta 1960 (ikä 64) Placetas, Villa Clara, Kuuba
Tiedot
Puolue:  Kuuban kommunistinen puolue
 Nimikirjoitus
Miguel Díaz-Canel Bermúdez (s. 20. huhtikuuta 1960 Placetas, Villa Clara, Kuuba) on kuubalainen poliitikko, Kuuban kommunistisen puolueen pääsihteeri ja maan presidentti. Hänet valittiin Kuuban presidentiksi vuonna 2018 ja jatkokaudelle huhtikuussa 2023. Vuosina 2009–2012 Díaz-Canel toimi Kuuban opetusministerinä ja helmikuussa 2013 hänet valittiin Kuuban ensimmäiseksi varapresidentiksi.
Díaz-Canel valmistui 1982 sähköinsinööriksi ja heti opintojen päätyttyä liittyi armeijaan suorittamaan asevelvollisuutta. Hän oli armeijassa vuoteen 1985 asti. Armeijan aikana hän aloitti myös opettajan opinnot Marta Abreu -yliopistossa Las Villasissa. Vuodesta 1987 hän johti Kuuban kommunistista nuorisoliittoa pääsihteerinä.
Vuonna 1993 Díaz-Canel sai työpaikan kommunistisessa puolueessa ja vuotta myöhemmin hänet valittiin kommunistisen puolueen Villa Claran alueen pääsihteeriksi. Vuonna 2003 hänet äänestettiin huomattavasti suuremman Holguínin provinssin pääsihteeriksi. Hän saavutti tehtävässään vankan suosion alueen asukkaiden keskuudessa. Vuodesta 2003 Díaz-Canel on ollut Kuuban kommunistisen puolueen politbyroon jäsen.
Díaz-Canel valittiin vuonna 2009 korkeakouluministeriksi ja 2012 hän nousi ministerineuvostoon. Varapresidentiksi hänet valittiin vuonna 2013. Díaz-Canel oli vielä tuolloin melko tuntematon, mutta sen jälkeen hänestä tuli presidentin ja puolueen pääsihteerin Raúl Castron oikea käsi. Díaz-Canelia koulutettiin viiden vuoden ajan Kuuban johtoon, ja vuonna 2018 Castro siirtyi sivuun presidentin paikalta ja Díaz-Canelista tuli hänen seuraajansa.  Díaz-Canel astui virkaan 19. huhtikuuta 2018.
Díaz-Canel nimettiin huhtikuussa 2021 Kuuban uudeksi johtajaksi eli kommunistisen puolueen pääsihteeriksi Raúl Castron seuraajana. Castro ilmoitti 16. huhtikuuta jäävänsä eläkkeelle, ja muutama päivä myöhemmin Díaz-Canelin valinta uudeksi pääsihteeriksi varmistettiin.
Aiheesta muualla

Kuvia tai muita tiedostoja aiheesta Miguel Díaz-Canel Wikimedia Commonsissa
Matti Koskiala

Matti Koskiala (s. 22. maaliskuuta 1941 Helsinki) on suomalainen jazzrumpali, musiikkipedagogi, musiikkitoimittaja sekä samban ja muun brasilialaisen rytmimusiikin asiantuntija.
Koskiala on monipuolinen lyömäsoittaja, joka on esittänyt ja levyttänyt jazzia, viihdemusiikkia, tanssimusiikkia ja lastenmusiikkia. Hänen erityinen kiinnostuksen kohteensa on brasilialainen musiikki, josta hän on julkaissut yhdessä Urpo Häyrisen kanssa kirjan Samba ja Rion karnevaalit (Kirjayhtymä 1984). Hän on tehnyt aiheesta myös kolmisensataa televisio- ja radio-ohjelmaa. Brasilialaiskipinä syntyi Koskialan ollessa 1970-luvulla jonkin aikaa opiskelemassa Yhdysvaltojen Berklee College of Musicissä, jossa hän tapasi brasilialaisia muusikoita.
Vuosina 1968–1972 Koskiala opetti rumpujensoittoa Fazerin Musiikkikoulussa ja sitten Oulunkylän pop- ja jazzopistossa sen perustamisesta lähtien. Vuonna 1971 hän julkaisi opetusäänilevyn Rytmiikka. Hän on luennoinut rytmimusiikista muun muassa Helsingin ja Tampereen yliopistojen musiikkitieteen laitoksilla sekä Sibelius-Akatemiassa. Vuonna 1976 Koskiala aloitti yhdessä Juhan Virkkilän kanssa sambakoulutoiminnan Suomessa.
Matti Koskiala on soittanut muun muassa Onni Gideonin, Heikki Sarmannon ja Erik Lindströmin kokoonpanoissa sekä studiomuusikkona monilla äänilevyillä 1960-luvun alusta lähtien. Hän on ollut perustamassa Suomen jazzarkistoa sekä toiminut Suomen Muusikkojen liiton hallituksessa ja Viihdemuusikot ry:n puheenjohtajana.
Miguel Flaño

| Henkilötiedot |
| --- | --- | --- |
Koko nimi: Miguel Flaño Bezunartea
Syntymäaika: 19. elokuuta 1984 (ikä 40)
Syntymäpaikka: Pamplona, Espanja
Pelipaikka: keskuspuolustaja
Pituus: 177 senttimetriä
Seura
Seura: Osasuna
Pelinumero: 4
Junioriseurat
: Osasuna
Seurat
| Vuodet | Seura | O (M) |
| 2001–2004 2004– | Osasuna B Osasuna | 71 (2) 211 (9) |
 Seurajoukkueuran tilastot kattavat vain kansalliset sarjat, päivitetty 25. elokuuta 2013.
Miguel Flaño Bezunartea (s. 19. elokuuta 1984 Pamplona, Espanja) on espanjalainen jalkapalloilija, joka edustaa tällä hetkellä Espanjan pääsarjajoukkue Osasunaa. Hän on pelipaikaltaan keskuspuolustaja.
Flaño on Osasunan oma kasvatti. Hän pelasi ensimmäisen ottelunsa seuran edustusjoukkueessa syyskuussa 2004. Myös hänen kaksoisveljensä Javi on pelannut Osasunassa.
Ángel de Saavedra de Rivas

| Ángel de Saavedra de Rivas |
| --- | --- |
 Ángel de Saavedra, kopio Federico de Madrazon maalaamasta muotokuvasta.
Espanjan pääministeri
 18.–19. heinäkuuta 1854  
Monarkki:  Isabella II
Edeltäjä:  Fernando Fernández de Córdova
Seuraaja:  Baldomero Espartero
Henkilötiedot
Syntynyt: 10. maaliskuuta 1791 Córdoba, Espanja
Kuollut: 22. kesäkuuta 1865 (74 vuotta) Madrid, Espanja
Tiedot
Puolue:  Maltillinen puolue
 Nimikirjoitus
Ángel Pérez de Saavedra, Rivasin herttua (10. maaliskuuta 1791 Córdoba – 22. kesäkuuta 1865 Madrid) oli espanjalainen runoilija, prosaisti ja poliitikko. Hänen tunnetuin teoksensa on näytelmä Don Álvaro, o la fuerza del sino.
Saavedra toimi parlamentin jäsenenä vuosien 1820–1823 liberaalin hallinnon aikana. Itsevaltiuden palauttamisen jälkeen hänet tuomittiin vuonna 1823 kuolemaan mielipiteidensä vuoksi, mutta hän pakeni maasta ja asui sen jälkeen muun muassa Lontoossa, Italiassa, Maltalla ja Ranskassa. Hän palasi Espanjaan vuoden 1833 yleisen armahduksen jälkeen ja peri myöhemmin Rivasin herttuan arvon. Rivas nimitettiin vuonna 1836 sisäministeriksi Francisco de Istúrizin hallitukseen. Hän kääntyi nyt mielipiteiltään konservatiiviksi ja joutui seuraavan vuonna taas poistumaan joksikin aikaa maasta mutta palasi vuonna 1838. Myöhemmin hän oli Espanjan lähettiläänä Napolissa vuosina 1843–1848 ja lyhyen aikaa Pariisissa vuonna 1854. Hän oli heinäkuussa 1854 yhden päivän ajan myös pääministerinä.[lähde? ]
Maanpaossa asuessaan Rivas kirjoitti romanttiset runoteokset El moro expósito (1834) ja  Romances históricos (1841). Hänen merkittävimmäksi teoksekseen muodostui kuitenkin näytelmä Don Álvaro, o la fuerza del sino, jonka ensi-illan hän ohjasi itse maaliskuussa 1835. Giuseppe Verdi käytti sitä myöhemmin pohjana oopperalleen Kohtalon voima (La forza del destino).
Aale Tynni on suomentanut otteen Saavedran runosta ”Kreivi Villamediana 3: Iltakutsut”, ja se on julkaistu teoksessa Maailmankirjallisuuden kultainen kirja 7: Espanjan ja Portugalin kirjallisuuden kultainen kirja.
Yzeure

| Yzeure |
| --- | --- |
 Kunnan keskustaa
 vaakuna
 Yzeure
 Koordinaatit: 46°34′01″N, 3°21′19″E 
Valtio:  Ranska
Alue:  Auvergne-Rhône-Alpes
Departementti:  Allier
Arrondissementti:  Moulins
Pinta-ala:  
 – Kokonaispinta-ala:  43,2 km²
Väkiluku (2015):  13 087 
 – Väestötiheys:  302 as./km²
Kunnan numero:  03321
 
 Kunnan kotisivut 
Infobox OKVirheellinen NIMI-arvo: 
Yzeure on kunta Ranskassa Allier'n departementissa Auvergne-Rhône-Alpesin alueella. Se on Moulinsin esikaupunki Moulinsin itäpuolella.
Nähtävyyksiä

Kunnan nähtävyyksiä ovat keskiaikainen Saint-Pierren kirkko sekä 1500-luvulta peräisin oleva linna Château de Panloup.
Saint-Pierren kirkko
Château de Panloup
Aiheesta muualla

Kuvia tai muita tiedostoja aiheesta Yzeure Wikimedia Commonsissa
Market Square Massacre

| Market Square Massacre Lordi |
| --- | --- | --- |

DVD-julkaisun tiedot
 Äänitetty : 2003, 2004, 2006
 Julkaistu: 15. marraskuuta 2006
 Tuottaja(t): Jyrki Tuovinen
 Tyylilaji: hard rock
 Kesto: 02.07.00
Listasijoitukset
  3.
muut julkaisut
|   | Market Square Massacre 2006 | Bringing Back the Balls to Stockholm 2006 2007 |
Market Square Massacre on Lordin ensimmäinen virallinen DVD-julkaisu, joka julkaistiin 15. marraskuuta 2006. DVD sisältää muun muassa live-tallenteen Lordin keikalta Helsingin kauppatorilla, musiikkivideoita, sekä The Kin -lyhytelokuvan. DVD:n kansikuva on otettu Lordin konsertin jälkeen Helsingin kauppatorilla 25. toukokuuta 2006.
Vuonna 2009 DVD julkaistiin osana Zombilation – The Greatest Cuts -kokoelmalevyn digipak-versiota.
Sisältö > Kauppatorin livetaltiointi 26.5.2006

SCG3 Special Report
Bringing Back The Balls To Rock
Devil Is A Loser
Blood Red Sandman
It Snows In Hell
Would You Love A Monsterman?
Hard Rock Hallelujah
Sisältö > Euroviisumateriaalit > Live-taltioinnit

Hard Rock Hallelujah (Suomen euroviisukarsinnat 13. tammikuuta 2006)
Bringin Back The Balls To Rock (Suomen euroviisukarsinnat 13. tammikuuta 2006)
Hard Rock Hallelujah (Suomen finaali 10. maaliskuuta 2006)
Sisältö > Euroviisumateriaalit > Dokumentit

Yle TV2:n Haloo Ateena!- dokumentit (toukokuussa 2006 Yle TV2-kanavalla esitetty 6-osainen dokumenttisarja Lordin valmistautumisesta euroviisuihin)
Sisältö > The Kin -lyhytelokuva

The Kin (K15)
Making of The Kin (dokumentti elokuvan teosta)
The Kin Storyboard
The Kin -kuvagalleria
Sisältö > Musiikkivideot

Devil Is A Loser (2003)
Blood Red Sandman (2004)
Hard Rock Hallelujah (2006)
Who's Your Daddy? (2006)
Would You Love a Monsterman? (2006)
Listasijoitukset

Viikko 52/2006, sija 4.
Viikko 51/2006, sija 3.
Viikko 50/2006, sija 5.
Viikko 49/2006, sija 5.
Vuoden 1970 jalkapallon maailmanmestaruuskilpailujen karsinnat

Vuoden 1970 jalkapallon maailmanmestaruuskilpailujen karsintoihin osallistui 75 maata, jotka pelasivat neljästätoista paikasta Meksikossa pelattaviin MM-kilpailuihin. Isäntämaa Meksiko ja hallitseva mestari Englanti selviytyivät MM-kilpailuihin ilman karsintaa.
Ensimmäistä kertaa Afrikan ja Aasian karsintojen voittajat selviytyivät suoraan MM-kilpailuihin ilman karsintaa.
14 vapaana ollutta kisapaikkaa jaettiin seuraavasti:
Euroopan karsintoihin osallustui 29 maata, jotka pelasivat kahdeksasta kisapaikasta. Yhdeksäs paikka meni hallitsevalle maailmanmestarille Englannille.
Etelä-Amerikan karsinnoissa oli mukana 13 joukkuetta, jotka pelasivat kolmesta kisapaikasta.
Pohjois- ja Keski-Amerikan kymmenen osallistuvaa joukkuetta pelasivat kahdesta kisapaikasta. Kolmas paikka meni isäntämaa Meksikolle.
Afrikan 13 osallistuvaa maata pelasivat yhdestä kisapaikasta.
Aasian ja Oseanian 7 osallistuvaa maata pelasivat yhdestä kisapaikasta. Aasian ja Oseanian karsinnoissa pelasi myös Rhodesia
Eurooppa

Euroopan 29 osallistuvaa maata jaettiin kahdeksaan lohkoon. Lohkovoittajat selviytyivät MM-kilpailuihin.
Eurooppa > UEFA:n lohko 1

Romania selviytyi MM-kilpailuihin
Eurooppa > UEFA:n lohko 2

Uusinta:
Tšekkoslovakia selviytyi MM-kilpailuihin.
Eurooppa > UEFA:n lohko 3

Italia selviytyi MM-kilpailuihin.
Eurooppa > UEFA:n lohko 4

Neuvostoliitto selviytyi MM-kilpailuihin.
Eurooppa > UEFA:n lohko 5

Ruotsi selviytyi MM-kilpailuihin.
Eurooppa > UEFA:n lohko 6

Belgia selviytyi MM-kilpailuihin.
Eurooppa > UEFA:n lohko 7

Länsi-Saksa selviytyi MM-kilpailuihin.
Eurooppa > UEFA:n lohko 8

Bulgaria selviytyi MM-kilpailuihin.
Etelä-Amerikka

Etelä-Amerikan kymmenen osallistuvaa maata jaettiin kolmeen lohkoon. Lohkovoittajat selviytyivät MM-kilpailuihin.
Etelä-Amerikka > CONMEBOL:n lohko 1

Peru selviytyi MM-kilpailuihin.
Etelä-Amerikka > CONMEBOL:n lohko 2

Brasilia selviytyi MM-kilpailuihin.
Etelä-Amerikka > CONMEBOL:n lohko 3

Uruguay selviytyi MM-kilpailuihin.
Pohjois- ja Keski-Amerikka

FIFA sulki Kuuban MM-karsinnoista, jolloin alueelta osallistui karsintoihin 12 maata. Maat jaettiin neljään alkulohkoon, joiden voittajat pääsivät toiselle kierrokselle. Toisella kierroksella lohkovoittajat jaettiin kahteen kahden joukkueen lohkoon, joiden voittajat selviytyivät kolmannelle kierrokselle. Kolmannella kierroksella jäljellä olevat kaksi joukkuetta pelasivat kahden joukkueen sarjan, jonka voittaja selviytyi MM-kilpailuihin.
Pohjois- ja Keski-Amerikka > CONCACAF 1.kierros > CONCACAF:n lohko 1

USA selviytyi karsinnan 2.kierrokselle.
Pohjois- ja Keski-Amerikka > CONCACAF 1.kierros > CONCACAF:n lohko 2

Haiti selviytyi karsinnan 2.kierrokselle.
Pohjois- ja Keski-Amerikka > CONCACAF 1.kierros > CONCACAF:n lohko 3

Honduras selviytyi karsinnan 2.kierrokselle.
Pohjois- ja Keski-Amerikka > CONCACAF 1.kierros > CONCACAF:n lohko 4

El Salvador selviytyi karsinnan 2.kierrokselle.
Pohjois- ja Keski-Amerikka > CONCACAF 2.kierros > Lohko 1

Haiti selviytyi karsinnan 3.kierrokselle.
Pohjois- ja Keski-Amerikka > CONCACAF 2.kierros > Lohko 2

Uusinta:
El Salvador selviytyi karsinnan 3.kierrokselle.
Pohjois- ja Keski-Amerikka > CONCACAF:n 3.kierros

Uusinta:
El Salvador selviytyi MM-kilpailuihin.
Afrikka

Afrikan karsintoihin osallistui 11 maata. FIFA sulki MM-karsinnoista Gambian ja Zairen.
Ensimmäisellä kierroksella joukkueet pelasivat kaksoisottelut pääsystä toiselle kierrokselle. Ghana pääsi suoraan 2.kierrokselle. 2.kierroksella jäljellä olevat kuusi joukkuetta pelasivat kaksoisottelut, joiden voittajat selviytyivät kolmannelle kierrokselle.
Kolmannella kierroksella pelattiin kolmen joukkueen sarja, jonka voittaja selviytyi MM-kilpailuihin.
Afrikka > CAF:n 1.kierros

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Sambia  | 6–6 |  Sudan | 4–2 | 2–4   |
| Marokko  | 2–2 |  Senegal | 1–0 | 1–2   |
| Algeria  | 1–2 |  Tunisia | 1–2 | 0–0   |
| Nigeria  | 4–3 |  Kamerun | 1–1 | 3–2   |
| Libya  | 3–5 |  Etiopia | 2–0 | 1–5 |
Uusinta:
Kaksoisotteluiden voittajat selviytyivät toiselle kierrokselle. Marokko selviytyi jatkoon uusintaottelun perusteella ja Sudan toisen ottelun maalimäärän perusteella.
Afrikka > CAF:n 2.kierros

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Tunisia  | 0–0 |  Marokko | 0–0 | 0–0   |
| Etiopia  | 2–4 |  Sudan | 1–1 | 1–3   |
| Nigeria  | 3–2 |  Ghana | 2–1 | 1–1 |
Uusinta:
Kaksoisotteluiden voittajat selviytyivät kolmannelle kierrokselle. Marokko ja Tunisia olivat uusintaottelunkin jälkeen tasoissa. Marokko selviytyi jatkoon kolikonheiton perusteella.
Afrikka > CAF:n 3.kierros

Marokko selviytyi MM-kilpailuihin.
Aasia ja Oseania

Aasian ja Oseanian alueen karsintoihin osallistui myös Rhodesia. Pohjois-Korea vetäytyi karsinnoista, koska he kieltäytyivät pelaamasta Israelissa.
Israel, Rhodesia ja Uusi-Seelanti pääsivät suoraan toiselle kierrokselle. Australia, Etelä-Korea ja Japani pelasivat ensimmäisellä kierroksella alkulohkon, jonka voittaja selviytyi toiselle kierrokselle. Toisella kierroksella neljä joukkuetta jaettiin kahteen ottelupariin, jotka pelasivat toisiaan vastaan kahdesti. Näistä ottelupareista voittajat jatkoivat kolmannelle kierrokselle yhteistuloksella. Yhteistuloksen oltua tasan, toisessa parissa pelattiin uusintaottelu. Kolmannella kierroksella joukkueet pelasivat toisiaan vastaan kotona ja vieraissa ja voittaja selviytyi otteluiden yhteistuloksella MM-kilpailuihin.
Aasia ja Oseania > AFC/OFC 1.kierros

Kaikkien otteluiden pelipaikkana oli Soul
Australia selviytyi toiselle kierrokselle.
Aasia ja Oseania > AFC/OFC 2.kierros > Lohko 1

Kaikki ottelut pelattiin Mosambikissä.
Uusinta:
Australia selviytyi kolmannelle kierrokselle.
Aasia ja Oseania > AFC/OFC 2.kierros > Lohko 2

Kaikki ottelut pelattiin Tel-Avivissä.
Israel selviytyi kolmannelle kierrokselle.
Aasia ja Oseania > AFC/OFC 3. kierros

Israel selviytyi MM-kilpailuihin.
MM-kilpailuihin selviytyneet joukkueet

| 0 | 1 | 2 | 3 |
| --- | --- | --- | --- |
|   Meksiko (isäntämaa)   Englanti (puolustava mestari)   Romania (UEFA:n lohko 1)   Tšekkoslovakia (UEFA:n lohko 2) |   Italia (UEFA:n lohko 3)   Neuvostoliitto (UEFA:n lohko 4)   Ruotsi (UEFA:n lohko 5)   Belgia (UEFA:n lohko 6) |   Länsi-Saksa (UEFA:n lohko 7)   Bulgaria (UEFA:n lohko 8)   Peru (CONMEBOL:n lohko 1)   Brasilia (CONMEBOL:n lohko 2) |   Uruguay (CONMEBOL:n lohko 3)   El Salvador (CONCACAF)   Marokko (CAF)   Israel (AFC ja OFC) |
Michael Ancher

Michael Ancher, omakuva 1902
Michael Peter Ancher (9. kesäkuuta 1849 Bornholm – 19. syyskuuta 1927 Skagen) oli tanskalainen taidemaalari.
Ancher opiskeli Tanskan kuninkaallisessa taideakatemiassa, mutta hän lähti akatemiasta vuonna 1875 ilman loppututkintoa.
Ancher maalasi erityisesti kotiseutunsa Skagenin rantoja ja kalastajaelämää, ja hän oli yksi niin sanotuista Skagenin maalareista (tansk. Skagenmalerne). He olivat joukko pohjoismaalaisia taiteilijoita jotka viettivät aikaansa 1800-luvun lopussa Skagenissa maalaten maisemamuotokuvia. Ryhmään kuuluivat Ancherin lisäksi  muun muassa hänen vaimonsa Anna Ancher sekä P. S. Krøyer, Holger Drachmann ja Laurits Tuxen. Hänen töidensä katsotaan merkittävästi ilmentäneen Tanskan naturalismia.
Hän meni vuonna 1880 naimisiin taiteilija Anna Ancherin kanssa ja parille syntyi muutamaa vuotta myöhemmin tytär Helga. Vuoden 1883 maalauksessa Vaimoni muotokuva. Taidemaalari Anna Ancher taiteilija esittää vaimonsa raskaana kun hän odottaa tytärtään, mikä oli erittäin poikkeuksellinen tapa kuvata nainen teoksen maalausaikana. Ancherit olivat ainoat Skagenin maalareista, jotka asuivat kaupungissa pysyvästi.
Teoksia

Pääseekö hän kärjen ohi?(tansk. Vil han klare pynten?) (n. 1880)
Vaimoni muotokuva. Taiteilijatar Anna Ancher (tansk. Portræt af min hustru. Malerinden Anna Ancher) (1883)
Pelastusvene viedään dyynien yli (tansk. Redningsbåden køres gennem klitterne) (1883)
Tyttö ja auringonkukat (tansk. Pigen med solsikkerne) (1894)
Joulupäivä 1900 (tansk. Juledag 1900) (1902)
Taidetuomarit. Maalaus kuvaa taiteilijoita J.F. Willumsen, P. S. Krøyer, Laurits Tuxen ja Holger Drachmann. (tansk. Kunstdommere) (1906)
Punainen pelastusvene matkalla merelle (tansk. Den røde redningsbåd sejler ud) (1920)
Aiheesta muualla

Wikimedia Commonsissa on kuvia tai muita tiedostoja aiheesta .
Skagenin taidemuseo
Yleisurheilun maailmanmestaruuskilpailut 2023

| Yleisurheilun maailmanmestaruuskilpailut 2023 |
| --- | --- |
 
Sijainti:  Budapest  Unkari
Kilpailupaikka:  Kansallinen yleisurheilukeskus
Osallistujamaita:  195
Kilpailulajeja:  49
Avajaiset:  19. elokuuta 2023
Päättäjäiset:  27. elokuuta 2023
 ← 2022 2025 → 
Yleisurheilun maailmanmestaruuskilpailut 2023 järjestettiin Budapestissä, Unkarissa 19.–27. elokuuta 2023. Kilpailut olivat järjestyksessään 19. yleisurheilun MM-kilpailut. Kilpailupaikkana toimi Kansallinen yleisurheilukeskus.
Kansainvälinen yleisurheiluliitto ilmoitti kisojen isännästä 4. joulukuuta 2018. Budapest valittiin järjestäjäksi ilman normaalia hakuprosessia.